**Kiekvienos savaitės dienos maldos, apmąstant ateinančio sekmadienio Evangeliją**

**nuo gegužės 20 d. pirmadienio iki gegužės 26 d. sekmadienio**

**link 6 Velykų sekmadienio, 2019**

**Kaip melstis su Marija (4/4)**

**Giedoti**: džiaugsiuosi saulėtekiu auštant, atpažinsiu Viešpaties stebuklus kituose; džiausiuosi, būdamas su paprastais, vargšais ar kukliais žmonėmis, šlovinsiu Viešpatį be jokios priežasties... *Marija, tu džiaugeisi su mokiniais dėl savo Sūnaus prisikėlimo. Užtark mane Dievui, kad džiaugčiausi taip, kaip tu džiaugeisi.*

 **Namie**

Prisikėlimas atpažįstamas iš duodamos ir priimamos ramybės. Tam, kad nuo šiandien gyvenčiau su prisikėlusiu Kristumi, išpuošiu savo namų maldos kampelį žodžiu *ramybė*, gražiai parašysiu šį žodį arba nupiešiu balandį – ramybės simbolį. Kiekvieną savaitės vakarą padėsiu prie *ramybės* popieriaus lapą, kur užrašytas žmogaus ar šalies, kenčiančių dėl taikos ir ramybės trūkumo, vardas, pavadinimas: šeimos nario, su kuriuo sunku susitaikyti, kaimyno ar kolegos, kuris išgyvena asmeninę dramą, šalies, kuri kenčia karą ar krizę, apgultį ar nuniokojimą... Sekmadienį surinksiu šiuos vardus, užrašytus popieriaus lapuose, į bendrą maldą: „Viešpatie Jėzau, Tu pasakakei savo mokiniams, jog jiems palieki ramybę, duodi jiems savo ramybę. Tegu ši ramybė pasiekia žmones ir vietas, kuriuos Tau atnešu. Amen“.

 **Melstis pasaulio širdyje su  popiežiumi Pranciškumi**

Melskimės, kad savo narių padedama Bažnyčia Afrikoje suvienytų tautas ir taptų šio žemyno vilties ženklu.

**„Aš jums palieku ramybę, duodu jums savo ramybę“**  Jn 14, 27

 

Taika ir ramybė

Ramybė! Kas iš mūsų apie ją nesvajojome? Kas galėtų tvirtinti, jog pasauliui jos nereikia?

Ši ramybė nėra konfiktų nebuvimas. Tai nėra akimirkos paliaubos. Ramybė, kurią Jėzus duoda, nepanaši į efemerišką ramybę, kuri neleidžia kitiems konfliktams kilti.

Prisikėlusiojo ramybė yra jėga, duota, kad galėtume drąsiai sutikti konfliktus ir prieštaravimus, kaip Jėzus tą darė, tai yra, kad niekada neprisidėtume prie smurto ar teisimo, bet būtume giliai įsitikinę, jog Šventoji susitaikymo Dvasia veikia.

Prisikėlusiojo ramybė yra meilės vaisius, meilės, kuri sugrauna sienas, pastato tiltus, atveria praėjimus ten, kur niekas nemano, jog jis galimas.

Tegu Prisikėlusiojo ramybė būna su visais jumis.

 Thierry Labboley, jėzuitas

**Nuo gegužės 20 d. pirmadienio iki gegužės 26 d. sekmadienio**

**link 6 Velykų sekmadienio, 2019**

|  |  |  |  |
| --- | --- | --- | --- |
|

|  |
| --- |
| **Evangelija pagal šventąjį Joną (Jn 14, 23- 29)** |
| Jėzus kalbėjo savo mokiniams: „Jei kas mane myli, laikysis mano žodžio, ir mano Tėvas jį mylės; mes pas jį ateisime ir apsigyvensime. Kas manęs nemyli, mano žodžių nelaiko. O žodis, kurį girdite, ne mano, bet Tėvo, kuris yra mane siuntęs. Aš jums tai pasakiau, būdamas pas jus, o Globėjas – Šventoji Dvasia, kurį mano vardu Tėvas atsiųs, – jis išmokys jus visko ir viską primins, ką esu jums pasakęs. Aš jums palieku ramybę, duodu jums savo ramybę. Ne taip aš ją duodu, kaip duoda pasaulis. Tenebūgštauja jūsų širdys ir teneliūdi! Jūs girdėjote, kaip aš pasakiau: aš iškeliauju ir vėl grįšiu pas jus! Jei mylėtumėte mane, džiaugtumėtės, kad aš keliauju pas Tėvą, nes Tėvas už mane aukštesnis. Ir dabar, prieš įvykstant, jums pasakiau, kad tikėtumėte, kada tai bus įvykę“. |  |

 |

**Pirmadienis 20 d. Atsisveikinimo kalba**

Jis iškeliaus... Jau pirmieji šio teksto žodžiai neslepia, jog įvykis svarbus: Jonas šiuos žodžius, ištartus tarp Paskutinės Vakarienės ir Jo išėjimo į Alyvų kalną, įdeda į Jėzaus lūpas. Rytojaus ryte Jis sutiks Pilotą, rytojaus vakare Jis mirs. Bet dabar Jis dar gyvas ir nori kalbėti savo mokiniams prieš išgyvendamas kančią, kančią, kuri ir jiems bus išbandymas. *Viešpatie, leisk man atskleisti Tavo žodžių svarbą.*

**Antradienis 21 d. Mokytis mylėti**

Mylėti, būti mylimam, bičiulystė, meilė... širdies žodžiai, kuriuos labai saugome. Tai žodžiai, kalbantys apie tai, kas viršija mus pačius, tai gražesni už mus pačius žodžiai, kylantys mūsų pačių širdyje. Štai Jėzus stengiasi surasti du nerimą keliančius šios meilės aspektus: mylėti – tai atkreipti dėmesį į kito žodžius, juos gerbti... o paskui: mylėti – tai leisti išeiti kitam... *Viešpatie, mokyk mane mylėti, kai patiriu sunkumus.*

**Trečiadienis 22 d. Pas mane**

„Pas jį ateisime ir apsigyvensime“... Jis sako, kad pas mane, pas mane asmeniškai, Jis apsigyvens. Ir ne tik Jis, o ir Tėvas. Kaip pas mane gali pakakti vietos Tėvui ir Sūnui? Ar esu to vertas? Gerai pamąsčius, tai neįmanoma. Bet iš to *neįmanoma* Dievas tik juokiasi. Jis žino, jog esu nuodėmingas ir ribotas, bet tai Jam nerūpi. Jam pakanka, kad Jį priimčiau, kad atverčiau savo duris, ir Jis ateis pas mane. *Viešpatie, leisk man priimti tai, ką Tu turi drąsos pasiūlyti.*

**Ketvirtadienis 23 d. Kas yra Tėvas?**

Tėvas... nuskriaudžiantys kunigai, negyventys kartu tėvai, socialinis spaudimas, smurtas šeimoje... daug priežasčių nebesididžiuoti tėvu, ir į tai reikia žvelgti rimtai... Tačiau būtent Dievas sau išrinko vardą, būtent jis pats svarbiausias... Bet Tėvas –gyvenimo šaltinis - yra toli. Tai Sūnus ir Šventoji Dvasia mums leidžia pamatyti šį neapčiuopiamą Tėvą. *Jėzau, parodyk man kelią pas Tą, kuris yra didesnis.*

 **Penktadienis 24 d. Jo Ramybė**

Ramybė... Šiuo žodžiu Prisikėlusysis sveikina savo mokinius. Jiems reikia ramybės: jų širdys sutrikusios dėl Jėzaus mirties. Jiems labai reikia šios ramybės: Jis turi rasti, kaip padėti išgyventi jų neaiškų tikėjimą per Jėzų, be Jėzaus, tai yra, čia visada daug abejonių. Šiame tekste Jėzus dar yra su jais, bet jau pradeda *sėti* ramybę. *Viešpatie, mokyk mane ppriimti šią Tavo ramybę, o kaip tai keičia mano gyvenimą?*

**Šeštadienis 25 d. Šventosios Dvasios vaidmuo**

Tėvas atsiųs Šventąją Dvasią... Dvasią, kuri mus palaikytų... ji bus gynėja, užtarėja visomis sumišimo akimirkomis, kai nesiseka ištarti žodžio, bet Ji moka rasti žodžius mums, susitikus žmones ir Tėvą. Šventoji Dvasia bus mokytoja visomis tomis akimirkomis, kai nieko nebesuprantame; ji mums padės suvokti tai, kas vyksta, kad nepraleistume, kas svarbiausia: meilė išsilaiko atsiminimų dėka. Kai jis ar ji mane erzina, kai prarandu gyvenimo skonį, kai prisimenu, kas ji ar jis yra, kai prisimenu grožį, tada gal būt galiu ir toliau ištikimai gyventi. *Viešpate, įkvėpk šią Šventąją Dvasią į mane, man reikia jos apgynimo, jos mokymo, jos atminties!*

**Sekmadienis 26 d. Priežastys tikėti**

Jūs tikite! Galėtume pradėti derėtis su šia Jėzaus išvada: nesame apaštalai, nieko panašaus nesame išgyvenę, anksčiau nesame girdėję Jėzaus kalbant, kad šie dalykai neįvyksta. Dar daugiau, evangelijos raštu išdėstytos po prisikėlimo. Jei pasitenkintume skelbimu apie Jėzaus buvimą, tai nebūtų svarbi priežastis tikėti. Bet Jonas mums skelbia savo atsiminimus: Jėzus rūpinasi tuo, kas vyks, kai Jo nebebus čia. Jėzus nerimauja dėl savo mokinių ir dėl mūsų, nes gerai žino, jog tai bus tikėjimo, o ir abejonių metas. Klausykimės Dievo Žodžio, leiskime Viešpačiui mumis rūpintis ir tada... įtikėsime.

**Asmeniniai užrašai, maldos intencijos .....................................................................................................................................................................................................................................................................................................................................................................................................................................................................................................................................................................................................................................................................** **(Parengta pagal Šv. Ignaco Lojolos dvasingumo bendruomenės leidinį: www.versdimanche.com)**